CELEX: 32013R0532
Language: sl
Date: 2013-06-10 00:00:00
Title: Izvedbena uredba Komisije (EU) št. 532/2013 z dne 10. junija 2013 o spremembi Izvedbene uredbe (EU) št. 540/2011 glede pogojev za registracijo aktivne snovi ogljikov dioksid  Besedilo velja za EGP

11.6.2013   
            
            
               SL
            
            
               Uradni list Evropske unije
            
            
               L 159/6
            
         IZVEDBENA UREDBA KOMISIJE (EU) št. 532/2013
   z dne 10. junija 2013
   o spremembi Izvedbene uredbe (EU) št. 540/2011 glede pogojev za registracijo aktivne snovi ogljikov dioksid
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) in zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov ogljikov dioksid je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 18. decembra 2012 Komisiji predložila svoje stališče o osnutku poročila o pregledu ogljikovega dioksida (6). Agencija je svoje stališče o ogljikovem dioksidu sporočila tudi prijavitelju. Komisija ga je pozvala, naj predloži pripombe k osnutku poročila o pregledu ogljikovega dioksida. Države članice in Komisija so osnutek poročila o pregledu in mnenje Agencije pregledale v Stalnem odboru za prehranjevalno verigo in zdravje živali ter osnutek poročila o pregledu pripravile 17. maja 2013 v obliki poročila Komisije o pregledu ogljikovega dioksida.
            
         
               (3)
            
            
               Potrjeno je, da se aktivna snov ogljikov dioksid šteje za registrirano v skladu z Uredbo (ES) št. 1107/2009.
            
         
               (4)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo ogljikovega dioksida, kar zadeva največje količine za naslednje relevantne nečistoče: fosfan, benzen, ogljikov monoksid, metanol, vodikov cianid.
            
         
               (5)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (6)
            
            
               Določiti bi bilo treba primeren rok za začetek uporabe te uredbe, da se bodo države članice, prijavitelj in imetniki dovoljenj za fitofarmacevtska sredstva, ki vsebujejo ogljikov dioksid, lahko pripravili na izpolnjevanje zahtev, ki so posledica spremembe pogojev za registracijo.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. novembra 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. junija 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 344, 20.12.2008, str. 89.
   
      (3)  UL L 230, 19.8.1991, str. 1.
   
      (4)  UL L 379, 24.12.2004, str. 13.
   
      (5)  UL L 153, 11.6.2011, str. 1.
   
      (6)  Evropska agencija za varnost hrane; Sklep o strokovnem pregledu ocene tveganja pesticidov z aktivno snovjo ogljikov dioksid. EFSA Journal [Bilten EFSA] 2013; 11(1):3053. [str. 46] doi:10.2903/j.efsa.2013.3053. Na voljo na spletu: www.efsa.europa.eu/efsajournal.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 225 o aktivni snovi ogljikov dioksid nadomesti z naslednjim:
      
         
                     Število
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „225
                  
                  
                     ogljikov dioksid
                     št. CAS: 124-38-9
                     št. CIPAC 844
                  
                  
                     ogljikov dioksid
                  
                  
                     ≥ 99,9 %
                     Relevantne nečistoče:
                     
                                  
                              
                              
                                 fosfan: največ 0,3 ppm v/ v
                              
                           
                                  
                              
                              
                                 benzen: največ 0,02 ppm v/v
                              
                           
                                  
                              
                              
                                 ogljikov monoksid: največ 10 ppm v/v
                              
                           
                                  
                              
                              
                                 metanol: največ 10 ppm v/v
                              
                           
                                  
                              
                              
                                 vodikov cianid: največ 0,5 ppm v/v
                              
                           
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot fumigant.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu ogljikovega dioksida (SANCO/2987/2008), zlasti dodatkov I in II h končni različici poročila, ki jo je 17. maja 2013 pripravil Stalni odbor za prehranjevalno verigo in zdravje živali.
                     Pogoji uporabe po potrebi vključujejo ukrepe za zmanjšanje tveganja.“